Bruce Jenner får egen TV-serie
ARTIKKELEN ER OVER FIRE ÅR GAMMEL Nærmere 20 millioner mennesker skal ha fått med seg Diane Sawyers intervju med Bruce Jenner på ABC i helgen. Interessen og nysgjerrigheten rundt Kardashian-søsknenes stefar har vært massiv i forkant av det forhåndsreklamerte intervjuet. Nå er det klart at TV-seerne får mer Jenner. TV-kanalen E! skal ifølge Daily Mail sende en dokumentar over åtte episoder, hvor nettopp 65-åringens nye liv som kvinne skal presenteres. – Bruce er utrolig modig, og han er en inspirasjon. Vi er stolte over å få hans tillit når det gjelder å vise denne dypt personlige og viktige historien, sier Jeff Olde, visepresident for utviklingsavdelingen i E!, til avisen. Episodene blir timelange, og startskuddet går mandag 27. juli. Hvilken tittel dokuserien får, er ennå ikke bestemt.– Jeg er kvinne. Hjernen min er mye mer feminin enn maskulin. Gud ga meg en kvinnes sjel, uttalte en åpenhjertig og tydelig følelsesladede Jenner i intervjuet med stjernereporter Diane Sawyer. Han presiserte at han ikke føler seg fanget i en manns kropp. – Jeg er meg. Men Bruce lever en løgn. Hun er ikke en løgn. Nå orker jeg ikke mer, forklarte seksbarnsfaren – som til tider har vært så langt nede at han vurdert å ta sitt eget liv. Jenner kommer til å bytte fornavn, men har ennå ikke røpet til hvilket. – Jeg skal gjenoppstå – som meg selv. Er ikke det deilig? sa han smilende i TV-intervjuet.Jenner var blant verdens mest berømte tikjemper i sine glansdager. Han satte verdensrekord både i 1975 og 1976 og vant gull i OL i 1976. Når 65-åringen nå får sin egen dokuserie, er det ikke noe han er fremmed for. De siste årene har Jenner nemlig figurert i kjendisspaltene i realityserien «Keeping Up with the Kardashians. Også denne sendes på E! Jenner var inntil nylig gift med Kris Jenner (59) – moren til Kim Kardashian (34) og hennes tre søsken, som alle er aktuelle i serien.Bruce Jenner giftet seg med Kris i 1991, etter at hun hadde skilt seg fra kjendisadvokat Robert Kardashian (som senere døde av kreft i 2003). Bruce og Kris har siden fått døtrene Kendall (19) og Kylie (17) sammen. Jenner har i tillegg tre barn fra to tidligere ekteskap. I kjølvannet av helgens TV-intervju, hylles Bruce Jenner for åpenheten sin. Resten av Kardashian- og Jenner-familien har også stilt seg bak Bruce i denne utfordrende prosessen. – Alle sammen støtter ham. Men det er fortsatt en tilvenningsprosess. Vi går i familieterapi og holder sammen. Men er det vanskelig? Ja, sier Kim Kardashian til The Today Show.Jenners kone nummer to, skuespiller Linda Thompson (64), som har to barn sammen med Bruce Jenner, skriver i en åpenhjertig kommentar i Huffington Post, at hun ville ha tatt med seg Bruce Jenners hemmelighet til graven om han ikke hadde fortalt den til omverdenen selv. Thompson har kjent til eksmannens hemmelighet i flere tiår fordi han skal ha valgt å betro henne den noen år etter at de giftet seg. Selv om hun støtter eksmannen, skal det ha vært Jenners daværende kjønnsforvirring som satte sluttstrek for ekteskapet i 1986. – Jeg puster litt lettere nå som jeg vet at han har funnet styrken til å gjennomføre drømmen sin. Han kan endelig kan få være den han egentlig er, og den han ble født til å være. Det krever et enormt mot, og jeg beundrer ham for det, skriver Thompson.De siste årene har Jenners tidligere maskuline utseende blitt stadig mer feminint, uten at det har vært gjort noe nummer av i pressen. Først for for få måneder siden begynte blader og aviser å skrive om at 65-åringen muligens var i en prosess med å skifte kjønn. Jenners egen mor har kommentert dette og uttrykt stor støtte for sønnens beslutning. FLERE RAMPELYS-NYHETER HER
Verden har så vidt rukket å få bekreftelsen på at Bruce Jenner (65) er transkjønnet før nyheten kommer om at han nå får sin egen dokuserie.